| PolioptílidosPolioptilidae |
| --- |
| *Polioptila californica* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Suborde: | Passeri |
| Infraorde: | Passerida |
| Superfamilia: | Certhioidea |
| Familia: | **Polioptilidae**S. F. Baird, 1858 |

 |
| Xéneros e Especies |
| * *Véxase o texto*
 |

A dos **polioptílidos** (**Polioptilidae**) é unha familia de pequenas aves paseriformes da superfamilia dos certioideos.

As 17 especies desta familia (algúns autores redúcenas a 15, mentres que outros auméntanas até as 20)[] viven en toda América, excepto no extremo sur e as altas rexións dos Andes. A maior parte delas habitan sobre todo en zonas tropicais e subtropicais, onde son residentes permanentes, pero *Polioptila caerulea*, dos Estados Unidos e o sur do Canadá, migra cara ao sur para pasar o inverno.

Características
---------------

Estas delicadas aves parécense aos Sylviidae do Vello Mundo (en cuxa familia estiveron situados antigamente) na súa estrutura e hábitos, e móvense continuamente entre a follaxe na busca de insectos.

Existen tres xéneros nesta familia: *Polioptila*, *Microbates* e *Ramphocaenus*.

As especies do primeiro xénero son na súa maioría de cor gris azulada suave, e teñen o bico longo e afiado, típico das aves insectívoras. Moitas especies teñen patróns negros distintivos na cabeza (especialmente os machos) e colas longas, que polo regular mostran ergueitas, de cor branca e negra. As especies dos outros dous xéneros son máis pardas, máis grosas e, proporcionalmente, coas colas máis curtas e os bicos máis longos.

Os *Microbates* e os *Ramphocaenus* aparecen tipicamente no mato de bosques densos, a miúdo húmidos, mientras que os *Polioptila*, dependendo da especie, aparecen en calquera lugar, desde hábitats de matogueiras secas (como *Polioptila californica*) até o dosel da selva tropical da Amazonia (como *Polioptila guianensis*).

As especies de América do Norte aniñan en arbustos ou en árbores, pero o comportamento reprodutivo de varias das especies neotropicais descoñécese.

Taxonomía
---------

### Descrición

A familia foi descrita en 1858 polo zoólogo estadounidense Spencer Fullerton Baird, especializado en herpetoloxía, ornitoloxía e ictioloxía.

### Etimoloxía

O nome científico *Polioptilidae* está formado, como é usual, sobre a raíz do nome do xénero tipo, *Polioptila*, coa adición do sufixo do latín científico *´-idae*, neutro plural de *´-ideus*, tirado do sufixo patronímico do grego antigo -ίδης *-ídēs* (indicando semellanza), co que se forman os nomes da familias de animais.

### Clasificación

Segundo o ITIS a familia comprende tres xéneros, coas especies que ser relacionan a continuación:

**Familia Polioptilidae** S. F. Baird, 1858

* Xénero *Microbates*
	+ *Microbates cinereiventris* (P. L. Sclater, 1855)
	+ *Microbates collaris*
* Xénero *Polioptila*
	+ *Polioptila albiloris* P. L. Sclater & Salvin, 1860
	+ *Polioptila caerulea* (Linnaeus, 1766)
	+ *Polioptila californica* Brewster, 1881
	+ *Polioptila clementsi* B. M. Whitney & J. A. Alonso, 2005
	+ *Polioptila dumicola* (Vieillot, 1817)
	+ *Poliptila facilis* Zimmer, 1942
	+ *Polioptila guianensis* Todd, 1920
	+ *Polioptila lactea* Sharpe, 1885
	+ *Polioptila lembeyei* (Gundlach, 1858)
	+ *Polioptila melanura* Lawrence, 1857
	+ *Polioptila nigriceps* S. F. Baird, 1864
	+ *Polioptila paraensis* Todd, 1937
	+ *Polioptila plumbea* (Gmelin, 1788)
	+ *Polioptila schistaceigula* Hartert, 1898
* Xénero *Ramphocaenus* Vieillot, 1819
	+ *Ramphocaenus melanurus* Vieillot, 1819

Notas
-----

1. 1 2  Polioptilidae S. F. Baird, 1858 no ITIS.
2. ↑  *Microbates* P. L. Sclater & Salvin, 1873 no ITIS.
3. ↑  Polioptila P. L. Sclater, 1855 no ITIS]
4. ↑  Ramphocaenus Vieillot, 1819 no ITIS.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Polioptílidos Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Polioptílidos*** |

### Bibliografía

* Atwood, J. & Lerman, S. (2006): "Family Polioptilidae (Gnatcatchers)" en: del Hoyo, J.; A. Elliott & D. Christie. *Handbook of Birds of the World. Vol. 11. Old World Flycatchers to Old World Warblers*. Bellaterra (Barcelona): Lynx Edicions. ISBN 978-84-96553-06-4, pp. 350–377.
* del Hoyo, J.; Elliot, A.; Christie, D. (eds.) (2006): *Handbook of the Birds of the World. Volume 11: Old World Flycatchers to Old World Warblers*. Bellaterra (Barcelona): Lynx Edicions. ISBN 84-96553-06-X.
* LeCroy, M. (2005): "Type specimens of birds in the American Museum of Natural History. Part 6. Passeriformes: Prunellidae–Polioptilidae". *Bulletin of the American Museum of Natural History* **292**: 1–132.

### Outros artigos

* Paseriformes
* Certioideos

### Ligazóns externas

* Polioptilidae S. F. Baird, 1858 no ITIS.
* Polioptilidae na EOL.
* Videos de polioptílidos en la *Internet Bird Collection*

|  |  |
| --- | --- |
| Control de autoridades | 
* Wd: Q752549
* EBID: ID
* MAG: 2780126650

 |

|  |  |
| --- | --- |
| Identificadores taxonómicos | 
* EOL: 2925633
* Fossilworks: 372390
* GBIF: 5789066
* iNaturalist: 71355
* ITIS: 915676

 |